O cunoscută judecătoare din Iași a murit subit dintr-un motiv incredibil. Ce s-a întâmplat
O fostă judecatoare din Iași a murit marți la doar 54 de ani după ce a căzut pe scări în propria casă. Magistrata tribunalului ieșean abia ieșise la pensie, în decembrie 2022.
Fosta judecătoare Mirela Anton, de la Tribunalul Iași, a murit subit marți, la doar 54 de ani, după ce a căzut pe scări, în propria casă, scrie Ziarul de Iași. Magistrata ieșise recent la pensie, în decembrie 2022.
"Nu era bolnavă. A fost pur şi simplu un accident. Din câte am înţeles, a căzut pe scări în casă. A mai apucat să-şi sune soţul, dar într-un sfert de oră s-a terminat", a spus o fostă colegă a magistratei pentru sursa citată.
Soțul fostei judecătoare Mirela Anton, Mihai Anton, este medic la Spitalul de Copii "Sfânta Maria" Iași.
Mesajul transmis de CSM
Absolventă a Facultăţii de Drept a Universităţii "Al.I. Cuza" în 1995, Mirela Anton a activat la începutul carierei în cadrul judecătoriilor Tecuci şi Paşcani. A promovat la Tribunalul Iaşi în iunie 2000. De la această instanţă a şi ieşit de altfel la pensie, la 1 decembrie 2022. Împreună cu soţul său, medic chirurg în cadrul Spitalului de Copii "Sf. Maria", aveau un copil. Înmormântarea va avea loc sâmbătă.
Şi Consiliul Superior al Magistraturii a publicat miercuri următorul ferpar: "Consiliul Superior al Magistraturii îşi exprimă profundul regret pentru încetarea din viaţă a doamnei Mirela Anton, fost judecător în cadrul Tribunalului Iaşi, şi transmite sincere condoleanţe familiei îndoliate. Dumnezeu să o odihnească!".
Sursa: StirilePROTV
Dată publicare:
27-03-2024 19:17